Venus (0,7 SA saka Srengéngé) mawa ukuran mèmper bumi (0,815 massa bumi). Lan kayadéné bumi, planèt iki duwé slimut kulit silikat sing kandel lan mawa inti wesi, atmosfèré uga kandel lan duwé aktivitas géologi. Ananging planèt iki luwih garing saka bumi lan atmosfèré kaping sanga luwih padhet saka bumi. Venus ora duwé satelit. Venus iku planèt paling panas kanthi suhu lumahan ngancik 400 °C, kamungkinan gedhé disebabaké gunggung gas omah kaca sing kakandhut ing njero atmosfèr.[30] Tekan saiki aktivitas géologis Venus durung didhetèksi, nanging amarga planèt iki ora duwé medhan magnèt sing bisa nyegah entèké atmosfèr, diduga sumber atmosfèr Venus asalé saka gunung geni.[31]